প্রেসিডেন্ট ডোনাল্ড ট্রাম্পের হেলিকপ্টারে যান্ত্রিক ত্রুটি

ওয়েব ডেস্ক: মাঝ আকাশে ধরা পড়ল যান্ত্রিক ত্রুটি (Technical Glitch)। জরুরি অবতরণ করতে বাধ্য হল ট্রাম্পের হেলিকপ্টার ‘মেরিন ওয়ান’। তাঁর সঙ্গে হেলিকপ্টারে ছিলেন ফার্স্ট লেডি মেলানিয়া ট্রাম্পও। হোয়াইট হাউস সূত্রে জানা গিয়েছে, হাইড্রলিক সমস্যার কারণেই জরুরি অবতরণ (Emergency Landing) করানো হয়েছে হেলিকপ্টারটি।

উল্লেখ্য, দু-দিনের ব্রিটেন সফরে গিয়েছিলেন আমেরিকার প্রেসিডেন্ট ডোনাল্ড ট্রাম্প (American President Donald Trump)। বৃহস্পতিবার স্ট্যানস্টেড বিমানবন্দরে ফেরার পথে এই ঘটনা ঘটে। আচমকা মাঝ আকাশে পাইলটের নজরে আসে যান্ত্রিক ত্রুটি (Technical Glitch)। পাইলট কোনও রকম ঝুঁকি না নিয়ে তাই জরুরি অবতরণ করতে বাধ্য হন ট্রাম্পের হেলিকপ্টারটি। তাঁর সঙ্গে হেলিকপ্টারে ছিলেন ফার্স্ট লেডি মেলানিয়া ট্রাম্পও। তাঁরা দুজনেই নিরাপদে রয়েছেন।

আরও পড়ুন: ভোটাধিকারও হারালেন শেখ হাসিনা! কী জানাল নির্বাচন কমিশন

হোয়াইট হাউস সূত্রে খবর, ‘মেরিন ওয়ান’ হেলিকপ্টারটি লুটেন বিমানবন্দরে জরুরি অবতরণ করতে বাধ্য হন পাইলট। যান্ত্রিক ত্রুটির খবর পেতেই সজাগ হয়ে যান কর্মীরা। রানওয়ের ধারে জরুরী পরিষেবার কর্মীরা প্রস্তুত ছিলেন। প্রেসিডেন্ট ডোনাল্ড ট্রাম্প ও ফার্স্ট লেডি মেলানিয়া ট্রাম্পকে নিরাপদে ‘মেরিন টু’ হেলিকপ্টারে তুলে দেওয়া হয়। মূলত, হাইড্রলিক সমস্যার জেরেই জরুরি অবতরণ করানো হয় বলে জানিয়েছে হোয়াইট হাউস।

দেখুন অন্য খবর